**รายงานการประชุมสภาเทศบาลตำบลโป่งน้ำร้อน**

**สมัยสามัญสมัยที่ 4 ประจำปี พ.ศ.2562**

**วันที่ 29 พฤศจิกายน พ.ศ.2562**

**ผู้เข้าประชุม**

1.นายฉลาด สายแก้ว ประธานสภาเทศบาล

2.นายสหชาติ เรี่ยมทอง รองประธานสภาเทศบาล

3.นายสมชาย เจริญสุข สมาชิกสภาเทศบาล

4.นายไพบูลย์ เมทา สมาชิกสภาเทศบาล

5.นายสมพงษ์ ศรีหนูขำ สมาชิกสภาเทศบาล

6.นายจรัญ กวางทอง สมาชิกสภาเทศบาล

7.นายศุกร์ พุทธเทวัน สมาชิกสภาเทศบาล

8.นายสมควร มิตรวิเชียร สมาชิกสภาเทศบาล

9.นายวิวัฒน์ วิสุทธิ์ สมาชิกสภาเทศบาล

10.นายประคอง ชะแมบ สมาชิกสภาเทศบาล

11.นายสมคิด อิทธิการัณย์กุล สมาชิกสภาเทศบาล

**ผู้เข้าร่วมประชุม**

1.นายพินิจ เพชรน่าชม นายกเทศมนตรี

2.นายบุญมี ชะแมบ รองนายกเทศมนตรี

3.นายสุรินทร์ แสงสาย รองนายกเทศมนตรี

4.นายชัยสิทธิ์ อินทร์เอี่ยม เลขานายกเทศมนตรี

5.นายสมนึก บุญโพธิ์แก้ว ที่ปรึกษานายกเทศมนตรี

6.นายเศกสรรค์ แก้วเชื้อ เลขานุการสภาเทศบาล

7.นางดาราธร รักความชอบ ผู้อำนวยการกองคลัง

8.นางนราพร มิตรวิเชียร หัวหน้าสำนักปลัด

9.นายธราธร มิตรวิเชียร หัวหน้าฝ่ายปกครอง

10.พ.จ.อ.ฉิมาชัย ชาเบาะ หัวหน้าฝ่ายบริหารงานทั่วไป

11.นางสาวจรรยา วิสุทธิแพทย์ หัวหน้าฝ่ายอำนวยการ

**ผู้ไม่มาประชุม**

**-ไม่มี-**

**เริ่มประชุมเวลา 09.30 น.**

นายฉลาด สายแก้ว บัดนี้ สมาชิกได้มาครบองค์ประชุมแล้ว ผมขอเปิดการประชุมสภาเทศบาล

ประธานสภาเทศบาล สมัยสามัญ สมัยที่ 4 ประจำปี พ.ศ. 2562 ขอเชิญเลขานุการสภาเทศบาลอ่านประกาศให้ที่ประชุมรับทราบนะครับ

นายเศกสรรค์ แก้วเชื้อ ประกาศเทศบาลตำบลโป่งน้ำร้อน

## เลขานุการสภา เรื่อง เรียกประชุมสภาเทศบาลตำบลโป่งน้ำร้อน สมัยสามัญ สมัยที่ 4

## ประจำปี พ.ศ. 2562

…………………………..

ตามมติที่ประชุมสภาเทศบาลตำบลโป่งน้ำร้อน สมัยสามัญ สมัยแรก ประจำปี พ.ศ. 2562 เมื่อวันที่ 25 กุมภาพันธ์ 2562 กำหนดวันเริ่มประชุมสภาเทศบาลตำบลโป่งน้ำร้อน สมัยสามัญ สมัยที่ 4 ประจำปี พ.ศ. 2562 ตั้งแต่ วันที่ 1 พฤศจิกายน 2562 เป็นต้นไป มีกำหนดไม่เกิน 30 วันนั้น

ฉะนั้น อาศัยอำนาจตามความในมาตรา 25 แห่งพระราชบัญญัติเทศบาล พ.ศ. 2496 แก้ไขเพิ่มเติม ฉบับที่ 13 พ.ศ. 2552 จึงเรียกประชุมสภาเทศบาลตำบลโป่งน้ำร้อน สมัยสามัญ สมัยที่ 4 ประจำปี พ.ศ. 2562 ตั้งแต่วันที่ 1 พฤศจิกายน 2562 เป็นต้นไป มีกำหนดไม่เกิน 30 วัน

ประกาศ ณ วันที่ 30 เดือน ตุลาคม พ.ศ. 2562

ฉลาด สายแก้ว

(นายฉลาด สายแก้ว)

ประธานสภาเทศบาลตำบลโป่งน้ำร้อน

**ระเบียบวาระที่ 1 เรื่อง ที่ประธานแจ้งให้ที่ประชุมทราบ**

นายฉลาด สายแก้ว เรียนสมาชิกสภาเทศบาลและคณะผู้บริหารทุกท่านครับ สำหรับเรื่องที่ประธานสภาเทศบาล ประธานแจ้งให้ที่ประชุมทราบในวันนี้ก็มี2เรื่องดังนี้ครับ

1.เชิญร่วมพิธีวันพ่อแห่งชาติ ในวันที่ 5 ธันวาคม 2562 ณ หอประชุมอำเภอโป่งน้ำร้อน โดยพิธีจะเริ่มตั้งแต่เวลา 07.00 น. หลังจากนั้นเวลา 10.00 น.จะมีกิจกรรมจิตอาสาเพื่อพัฒนาและทำความสะอาดถนน ที่ชุมชนบ้านทุ่งม่วง จึงขอเชิญสมาชิกทุกท่านได้เข้าร่วมกิจกรรมโดยพร้อมเพรียงกันครับ

2.ให้พนักงานจ้างที่เข้าทำงานใหม่ รายงานตัว จำนวน 6 คน

**ระเบียบวาระที่ 2** **เรื่อง รับรองรายงานการประชุมสภาเทศบาล สมัยสามัญ สมัยวิสามัญ สมัยที่ 2**

**พ.ศ. 2562 เมื่อวันที่ 21 ตุลาคม 2562**

นายฉลาด สายแก้ว สำหรับรายงานการประชุมดังกล่าว เลขานุการสภาเทศบาลได้จัดส่งให้ประธานสภาเทศบาล สมาชิกสภาเทศบาลทุกท่านตรวจสอบล่วงหน้าแล้ว มีท่านใดจะเพิ่มเติม แก้ไข

เปลี่ยนแปลง ข้อความในรายงานการประชุม ขอเชิญครับ

**-ไม่มีสมาชิกขอแก้ไขเปลี่ยนแปลง-**

ถ้าไม่มีสมาชิกท่านใด เพิ่มเติม แก้ไข เปลี่ยนแปลง ข้อความในรายงานการประชุม

ผมขอมติที่ประชุมนี้ว่า ท่านใดเห็นสมควรรับรองรายงานการประชุมสภาเทศบาล สมัยวิสามัญ สมัยที่ 2ประจำปี พ.ศ. 2562 เมื่อวันที่ 21 ตุลาคม 2562 โปรดยกมือครับ

**(สมาชิกยกมือให้ความเห็นชอบ)**

**มติที่ประชุม** **ที่ประชุมมีมติเห็นชอบ รับรองรายงานการประชุมสภาเทศบาล สมัยวิสามัญ**

**สมัยที่ 2 ประจำปี พ.ศ. 2562 เมื่อวันที่ 21 ตุลาคม 2562**

**ระเบียบวาระที่ 3** **เรื่องกระทู้ถาม**

..................................................-ไม่มี-.........................................................................

....................................................................................................................................

**ระเบียบวาระที่ 4 เรื่องที่คณะกรรมการที่สภาท้องถิ่นตั้งขึ้นพิจารณาเสร็จแล้ว**

..................................................-ไม่มี-.........................................................................

....................................................................................................................................

**ระเบียบวาระที่ 5 เรื่องที่เสนอใหม่**

**๕.๑ ญัตติขอรับความเห็นชอบรับโอนทรัพย์สินครุภัณฑ์และสิ่งก่อสร้างที่หน่วยงาน**

**อื่นมอบให้เทศบาลตำบลโป่งน้ำร้อน**

นายฉลาด สายแก้ว ขอเชิญท่านนายกนำเสนอรายละเอียดการรับโอนทรัพย์สินครุภัณฑ์และ

ประธานสภาเทศบาล สิ่งก่อสร้างที่หน่วยงานอื่นมอบให้เทศบาลตำบลโป่งน้ำร้อนให้แก่สมาชิกสภาทุกท่าน

ได้รับทราบ เชิญครับ

นายพินิจ เพชรน่าชม เรียน ประธานสภาเทศบาลตำบลโป่งน้ำร้อนข้าพเจ้า ขอเสนอญัตติเรื่อง

นายกเทศมนตรี ขอรับความเห็นชอบรับโอนทรัพย์สินครุภัณฑ์และสิ่งก่อสร้างที่หน่วยงานอื่น

มอบให้เทศบาลตำบลโป่งน้ำร้อนเพื่อพิจารณาให้ความเห็นชอบ ดังนี้

**หลักการ**

ตามหนังสือคณะกรรมการวินิจฉัยปัญหาการจัดซื้อจัดจ้างและการบริหารพัสดุภาครัฐ กรมบัญชีกลาง ที่ กค(กวจ) 0405.2/020147 ลว 18 พ.ค.2561 กำหนดว่า เนื่องจากการรับเอาพัสดุที่มีผู้อุทิศพัสดุให้เป็นกรรมสิทธิ์ แก่ อปท.หรือให้สิทธิอันเกี่ยวกับพัสดุหรือมอบให้เป็นผู้ดูแลพัสดุ กรณีที่มีเงื่อนไขหรือมีภาระติดพันจะส่งผลต่อการใช้จ่ายงบประมาณของ อปท.ด้วยซึ่งการพิจารณางบประมาณ ของ อปท.เป็นอำนาจของสภาท้องถิ่น จึงมีความจำเป็นต้องกำหนดให้สภาท้องถิ่นมีอำนาจในการพิจารณาให้ความเห็นชอบในเรื่องดังกล่าว

**เหตุผล**

เนื่องจากอำเภอโป่งน้ำร้อน,สำนักงานทรัพยากรน้ำภาค 6 และหน่วยพัฒนาการเคลื่อนที่ 14 สำนักงานพัฒนาภาค 1 หน่วยบัญชาการทหารพัฒนา ได้ทำหนังสือมอบครุภัณฑ์และสิ่งก่อสร้างให้แก่เทศบาลตำบลโป่งน้ำร้อน เพื่อใช้สำหรับดำเนินการตามอำนาจหน้าที่และช่วยเหลือประชาชนในท้องถิ่น และในการรับโอนทรัพย์สินประเภทครุภัณฑ์และสิ่งก่อสร้างที่ภาระติดพันจะส่งผลต่อการใช้จ่ายงบประมาณของ องค์กรปกครองส่วนท้องถิ่น จำเป็นต้องปฏิบัติตามหนังสือคณะกรรมการวินิจฉัยปัญหาการจัดซื้อจัดจ้างและการบริหารพัสดุภาครัฐ กรมบัญชีกลาง ที่ กค(กวจ) 0405.2/020147 ลว 18 พ.ค.2561 ดังนั้นจึงขอนำเสนอรายละเอียดครุภัณฑ์และสิ่งก่อสร้างที่ขอรับความเห็นชอบรับโอนให้เป็นทรัพย์สินของเทศบาลเพื่อได้โปรดนำเสนอต่อที่ประชุมเพื่อให้สมาชิกสภาเทศบาลได้พิจารณาต่อไปครับ

**อำเภอโป่งน้ำร้อนได้มอบครุภัณฑ์เสียงตามสาย ดังต่อไปนี้คือ**

5.1.1 **ครุภัณฑ์เสียงตามสายพร้อมอุปกรณ์ โดยมีรายละเอียดครุภัณฑ์ดังนี้คือ**

**หมู่ที่ 6 ตำบลทับไทร อำเภอโป่งน้ำร้อน จังหวัดจันทบุรี**

- ตู้พร้อมลำโพง 2 ทาง ขนาด 15 นิ้ว จำนวน 1 คู่

- ไมโครโฟน ชนิดมีสาย พร้อมขาตั้งยาว จำนวน 1 ชุด - ชุดควบคุมไฟ ไม่ต่ำกว่า 6 ช่อง จำนวน 3 ชุด

- เครื่องขยายเสียงขนาด 7๐๐W มีแม่ไลน์ในตัว จำนวน ๓ เครื่อง

- เครื่องขยายเสียงขนาด ๕๐๐W มีแม่ไลน์ในตัว จำนวน ๑ เครื่อง

- ชุดตัดถ่ายสัญญาณทางไกล จำนวน ๓ ชุด

- ปากลำโพงขนาด๒๐”พร้อมUNITขยายขนาด๑๕๐W

และลูกไลน์ขนาด ๗๐-๑๐๐V จำนวน ๕๓ ชุด

- ชุดผสมสัญญาณเสียง LINE OUTPUT ไม่ต่ำกว่า๔ช่อง จำนวน ๑ เครื่อง

- ชุดไมโครโฟนระบบ UHF ชนิดไร้สาย ๒ ช่องสัญญาณ จำนวน ๑ ชุด

**หมู่ที่ ๗ ตำบลทับไทร อำเภอโป่งน้ำร้อน จังหวัดจันทบุรี**

- เครื่องขยายเสียงไม่ต่ำกว่า ๕๐๐ W มีแม่ไลน์ในตัว จำนวน ๒ เครื่อง

- ปากลำโพงขนาด ๒๐” พร้อม UNIT ขยายขนาด ๑๕๐ W

และลูกไลน์ขนาด ๗๐-๑๐๐ V จำนวน ๓๔ ชุด

**หมู่ที่๖ ตำบลโป่งน้ำร้อน อำเภอโป่งน้ำร้อน จังหวัดจันทบุรี**

- ปากลำโพงขนาด ๒๐” พร้อม UNIT ขยายขนาด ๑๕๐ W

และลูกไลน์ขนาด ๗๐-๑๐๐ V จำนวน ๒๔ ชุด

- เครื่องขยายเสียงไม่ต่ำกว่า ๕๐๐ W มีแม่ไลน์๗๐-๑๐๐V จำนวน ๒ เครื่อง

- ชุดผสมสัญญาณเสียง LINE OUTPUT ไม่ต่ำกว่า๔ช่อง จำนวน ๑ ชุด

- ไมโครโฟนชนิดมีสายพร้อมขาตั้งยาว จำนวน ๑ ชด

- ชุดควบคุมไฟ ๖ ช่อง จำนวน ๑ ชุด

- เครื่องรับสัญญาณวิทยุFM. AM. พร้อมหม้อแปลงไฟ จำนวน ๑ ชุด

- เครื่องเล่นDVD , VCD , MP๓

นายฉลาด สายแก้ว ตามที่ท่านนายกเทศมนตรีตำบลโป่งน้ำร้อนได้นำเสนอรายละเอียดของ

ประธานสภาเทศบาล ครุภัณฑ์เสียงตามสายพร้อมอุปกรณ์ ที่อำเภอโป่งน้ำร้อนจะมอบให้เทศบาลตำบล

โป่งน้ำร้อน มีสมาชิกท่านใดจะสอบถามเพิ่มเติมหรือไม่ครับ เชิญครับ

นายสมชาย เจริญสุข เรียนท่านประธานสภาผมนายสมชาย เจริญสุข สมาชิกสภาเทศบาลเขต1

สมาชิกสภาเทศบาล สำหรับอุปกรณ์ที่เราจะได้รับจากอำเภอนั้น เราจะนำมาติดตั้งในเขตเทศบาลเราใช่

หรือไม่ครับและเราต้องมีภาระผูกพันอะไรที่ต้องใช้จ่ายหรือไม่ครับก็ขอให้นายกชี้แจง

ด้วยครับ

นายฉลาด สายแก้ว มีสมาชิกท่านใดจะสอบถามรายละเอียดเพิ่มเติมหรือไม่ครับ ผมจะได้ให้ท่าน

ประธานสภาเทศบาล นายกได้ตอบครั้งเดียวเลย เชิญครับ

นายวิวัฒน์ วิสุทธิ์ เรียนท่านประธานสภาผมนายวิวัฒน์ วิสุทธิ์ สมาชิกสภาเทศบาลเขต 2

สมาชิกสภาเทศบาล ในกรณีนี้ผมเสนอว่าอยากให้คณะกรรมการของเราที่ได้แต่งตั้งไว้ได้ไปตรวจสอบก่อน

ว่าอุปกรณ์เหล่านี้ยังใช้ได้ดีอยู่หรือไม่ก่อนที่เราจะรับมาครับ

นายฉลาด สายแก้ว มีท่านใดจะสอบถามเพิ่มเติมอีกหรือไม่ครับ เชิญท่านเลขานุการสภาครับ

ประธานสภาเทศบาล

นายเศกสรรค์ แก้วเชื้อ เรียนท่านประธานสภาคณะผู้บริหารและสมาชิกสภาเทศบาลทุกท่านครับ

เลขานุการสภาเทศบาล กรณีนี้เป็นการรับมอบตามบัญชีที่อำเภอที่แจ้งมาให้เรารับมอบเงื่อนไขภาระผูกพันก็

เกี่ยวกับงบประมาณเราก็คือเขาสร้างเราซ่อมให้เราดูแลต่อจากที่ได้ดำเนินการสร้าง

มาแล้วถ้าเรารับเราก็จะต้องรับผิดชอบดูแล ถ้ามีการชำรุดเสียหายเราก็ต้องตั้ง

งบประมาณเพื่อไปซ่อมแซม ปัญหาของเราก็คือในการที่สภาของเราจะเห็นชอบให้

รับมอบพัสดุต่างๆนั้นซึ่งจริงๆแล้วตามอำนาจหน้าที่ของสภานั้นจะรอบมอบได้เพียง

พัสดุที่อยู่ในเขตพื้นที่ของเราเอง คือในเขตเทศบาลตำบลโป่งน้ำร้อน แต่เท่าที่ดูแล้ว

เสียงตามสายที่อำเภอมอบให้นั้น บางส่วนกินพื้นที่ของเทศบาลตำบลทับไทร และ

บางส่วนก็กินเข้าไปในพื้นที่ขององค์การบริหารส่วนตำบลโป่งน้ำร้อน ซึ่งเมื่อมาดูในข้อกฎหมายว่ากรณีแบบนี้สภาเทศบาลจะรับมอบทั้งโครงการเลยได้หรือไม่ เงื่อนไขก็คือบางส่วนอยู่นอกพื้นที่ของเทศบาล และถ้าเราตั้งงบประมาณในการซ่อมแซมนอกพื้นที่จะเป็นการกระทำกิจการนอกเขตหรือไม่ จะต้องขออนุมัติผู้ว่าเพื่อขอนำงบประมาณไปซ่อมนอกเขตหรือไม่ ซึ่งทางอำเภอก็ยังไม่เคยนำประเด็นนี้มาคุยกัน ผมก็ขอเสนออย่างนี้นะครับเพื่อให้ทุกท่านสบายใจและสภาก็จะได้ไม่ผิดพลาดในข้อกฎหมายก็อยากจะบันทึกในรายงานการประชุมนี้ว่าขอพิจารณาเห็นชอบรับเฉพาะที่อยู่ในเขตของเทศบาลตำบลโป่งน้ำร้อนเท่านั้น ก็อยากให้บันทึกไว้ท้ายมติที่ประชุมครับ และส่วนที่จะต้องซ่อมก็ต้องมาดูกันอีกครั้ง ก็ขอเรียนให้ที่ประชุมทราบครับ

นายฉลาด สายแก้ว ตามที่ท่านเลขาสภาได้ชี้แจงในรายละเอียดให้สมาชิกได้ทราบแล้วนั้น ก็คง

ประธานสภาเทศบาล ต้องให้คณะกรรมการที่ได้แต่งตั้งไว้ได้ออกไปตรวจสอบว่าพัสดุที่อำเภอมอบให้

เทศบาลดูแลนั้นมีครบหรือไม่ ตัวอย่างเช่นเครื่องขยายเสียงขนาด 700 w ผมคิดว่า

น่าจะมีตั้งอยู่ในเขตเทศบาลตำบลทับไทรบ้าง จะมาตั้งอยู่ในเขตเทศบาลตำบลโป่งน้ำ

ร้อนทั้งหมดคงเป็นไปไม่ได้ ส่วนของหมู่ที่ 7 นั้นเครื่องขยายตั้งอยู่ในเขตของเรา ส่วน

ลำโพงนั้นบางส่วนก็อยู่ในเขตของเทศบาลตำบลทับไทร เราก็ต้องตรวจสอบให้ชัดเจน

ว่าอยู่ในเขตเทศบาลเราเท่าไหร่ เทศบาลตำบลทับไทรเท่าไหร่ สายยาวกี่เมตรจะได้ไม่

มีปัญหาเวลาเราตั้งงบประมาณซ่อม เพราะถ้าเรารับทั้งหมดก็จะมีปัญหาอย่างที่ท่าน

เลขาบอกคือเวลาเราซ่อมเราตั้งไปขออนุญาตประกอบกิจการนอกเขต ซึ่งไม่ใช่หน้าที่

ของเราที่ไปทำตรงนั้น เพราะงบซ่อมแซมแต่ละท้องถิ่นก็มีอยู่แล้ว ดังนั้นเราก็ต้อง

ตรวจสอบความเป็นจริงว่าในส่วนที่อยู่ในเขตเรานั้นมีอะไรบ้างมีท่านสมาชิกท่านใดจะ

เสนอหรือสอบถามเพิ่มเติมหรือไม่ครับ

นายเศกสรรค์ แก้วเชื้อ เรียนท่านประธานสภาครับผมดูในรายละเอียดของครุภัณฑ์ที่จะรับโอนแล้ว

เลขานุการสภา ผมมองว่าในอนาคตคงจะเกิดปัญหาแน่นอน อย่างเช่นของหมู่ที่ 2 ตำบลโป่งน้ำร้อน

บ้านพญากำพุช ซึ่งอยู่ในเขตเทศบาลตำบลโป่งน้ำร้อน แต่หน่วยรับโอนกับเป็น

องค์การบริหารส่วนตำบลโป่งน้ำร้อน ซึ่งถ้าองค์การบริหารส่วนตำบลโป่งน้ำร้อน

พิจารณารับโอน เมื่อตั้งงบประมาณซ่อมแซมก็จะเกิดปัญหาตามมาแน่เพราะอุปกรณ์

ส่วนใหญ่นั้นอยู่ในเขตของเรา คือที่ศาลากลางหมู่บ้านพญากำพุช ส่วนเรื่องที่ท่าน

ประธานกังวลเรื่องการรับมอบครุภัณฑ์นั้น ทางเทศบาลตำบลโป่งน้ำร้อนได้มีการ

แต่งตั้งคณะกรรมการตรวจสอบสภาพครุภัณฑ์ก่อนที่จะรับมอบ แต่ปัญหาก็คือเราไม่

ทราบว่าจุดติดตั้งนั้นอยู่ตรงไหนบ้างจำเป็นที่จะต้องไปประสานกับทางท่านผู้ใหญ่บ้าน

เพื่อให้ท่านนำชี้จุดติดตั้งต่อไปครับ

นายสุรินทร์ แสงสาย เรียนท่านประธานและสมาชิกทุกท่านครับ ผมนายสุรินทร์ แสงสาย

รองนายกเทศมนตรี รองนายกเทศมนตรี วันที่มีการประชุมที่อำเภอผมเป็นผู้ที่เข้าประชุมเอง วันนั้นท่าน

นายอำเภอได้เรียกประชุมเพื่อเซ็นรับโอน แต่ผมยังไม่ได้เซ็นเพราะต้องให้นายกเป็น

คนเซ็น จริงๆแล้วเครื่องขยายเสียงได้ซื้อมาหลายปีแล้วโดยใช้งบที่ลงหมู่บ้าน ซึ่งใน

ส่วนของบ้านมาบคล้าในหนังสือมอบให้เทศบาลทับไทรเป็นผู้รับผิดชอบแต่เทศบาล

ทับไทรก็ปัดว่าตัวเครื่องนั้นอยู่ในเขตเทศบาลโป่งฯเช่นเดียวกับ อบต.โป่งก็เช่นเดียวกัน

ซึ่งในความเป็นจริงนั้น ตัวลำโพงและสายต่างๆก็อยู่นอกเขตเทศบาลเราทั้งหมด และ

เมื่อมีการเรียกประชุมอีกครั้งท่านนายอำเภอก็บอว่าเหลือเวลาอีกวันเดียวที่นายก

จะต้องเซ็นเพื่อที่จะได้นำเสนอท่านผู้ว่าราชการจังหวัด ผมก็ได้นำมาบอกท่านปลัด ท่านปลัดก็บอกว่าคงไม่ทัน เพราะคณะกรรมการยังไม่ได้มีการตรวจสภาพ คือเครื่องตอนนี้ในบ้างพื้นที่เครื่องก็ได้เสียแล้ว ก็ได้มีการใช้เงินของกองทุนหมู่บ้านไปซ่อมแซมเป็นบางส่วน แต่เมื่อเราจะไปรับมาคณะกรรมการก็ต้องตรวจสอบว่าอะไรที่เสียอยู่ก่อนแล้วใครจะเป็นคนซ่อม ก่อนที่นายกจะเซ็นรับมอบ เราจะซ่อมเฉพาะที่เสียหลังจากที่เรารับมาแล้ว ต่อไปโครงการอะไรที่ลงมาที่หมู่บ้าน เทศบาลก็จะต้องเป็นผู้รับทั้งหมดเพราะหมู่บ้านไม่มีงบประมาณที่จะซ่อม ก็อยากให้สมาชิกเข้าใจว่าเครื่องที่จะโอนมาให้เรานั้นได้จัดซื้อมานานแล้วจากงบประมาณที่ลงมีที่หมู่บ้าน แต่เมื่อหมดสัญญาที่รับผิดชอบแล้ว ก็ไม่มีเงินซ่อมจึงต้องโอนมาให้เทศบาล จึงอยากให้คณะกรรมการที่จะลงไปตรวจสอบนั้น ได้ตรวจสอบเฉพาะที่อยู่ในเขตของเราว่าลำโพงมีกี่ดอกเครื่องยังอยู่ครบหรือไม่ มีอะไรเสียแล้วบ้างเพื่อเป็นข้อมูลให้ท่านนายกก่อนที่จะไปเซ็น mou ครับ

นายฉลาด สายแก้ว มีสมาชิกท่านใดที่จะสอบถามในรายละเอียดเพิ่มเติมหรือไม่ครับ

ประธานสภาเทศบาล

นายสหชาติ เรี่ยมทอง เรียนท่านประธาน และสมาชิกทุกท่านครับผมสงสัย มานานแล้วว่าทำไม

สมาชิกสภาเทศบาล จังหวัดหรืออำเภอไม่ให้งบประมาณท้องถิ่นเป็นผู้ดำเนินการ ซึ่งมีความพร้อมมากกว่า

เราก็จะได้ทำในเขตของเราไม่ไปทำให้เข้าไปในเขตของท้องถิ่นอื่น แต่พออำเภอจะมา

มอบต่อให้เราเราก็ต้องไปตรวจสอบอีกว่าอยู่ในเขตเราหรือไม่ ถ้าผมไปประชุมผมจะ

แย้งว่าทำไมงบประมาณถึงไม่มอบให้ท้องถิ่นดำเนินการ อย่างเสียงตามสายที่มาขอ

อนุมัติจากสภาผมคงไม่ยกมือให้ที่จะใช้งบของเทศบาลไปซ่อม

นายฉลาด สายแก้ว ผมขอชี้แจงทำความเข้าใจให้สมาชิกได้รับทราบนะครับ ว่าเรื่องนี้นั้นเป็นประธานสภาเทศบาล นโยบายของรัฐบาล ในเรื่องกระตุ้นเศรษฐกิจ ที่มอบให้หลายๆหน่วยงานไปดำเนินการ

ในส่วนของท้องถิ่นเราก็ได้งบประมาณ ของกรมการปกครองก็ได้งบประมาณ แต่ของ

ปกครองหน่วยที่ดำเนินการจริงๆ ก็คือ หมู่บ้าน อำเภอ จังหวัด ซึ่งไม่ได้ผ่านท้องถิ่น

เป็นการกระจายงบประมาณให้กับหลายๆหน่วยงาน โดยเน้นการกระจายรายได้ลงสู่

ชุมชน ดังนั้นถ้าดำเนินการโดยชุมชนก็จะดำเนินการจ้างคนในชุมชนได้ คนในชุมชนก็

จะมีรายได้ ก็ขออนุญาตชี้แจงเท่านี้ครับ

นายสมควร มิตรวิเชียร เรียนท่านประธานสภาที่เคารพ คณะผู้บริหาร และสมาชิกสภาทุกท่านครับ

สมาชิกสภาเทศบาล ผมขออนุญาตสอบถามเรื่องเสียงตามสายที่เราจะรับมอบนั้น ซึ่งส่วนหนึ่งอยู่ในเขต

เทศบาลทับไทรถ้าเรารับมอบแล้ว เราจะตัดระบบออกหรือไม่ หรือส่งสัญญาณไป

ตามปกติ หรือว่าจะดำเนินการในรูปแบบใดครับ

นายเศกสรรค์ แก้วเชื้อ เรียนท่านประธาน ตามที่ท่านสมควร สอบถามว่าเมื่อเรารับมอบแล้วนั้นเรา

เลขานุการสภา จะส่งสัญญาณเสียงไปยังนอกพื้นที่นั้นเราก็คงยังส่งสัญญาณไปเหมือนเดิม แต่ปัญหา

คือตอนซ่อมถ้าเรานำงบประมาณไปซ่อมนอกพื้นที่นั้นจะเป็นการประกอบกิจการนอก

เขตหรือไม่แต่ส่วนการใช้งานก็จะเป็นไปตามปกติ และที่ท่านสหชาติได้สอบถามว่า

ทำไมไม่ตั้งงบประมาณให้ท้องถิ่นดำเนินการเพื่อที่เราจะได้ตั้งงบประมาณสำหรับ

ซ่อมแซมได้อย่างถูกต้อง ก็อย่างที่ท่านประธานได้นำเรียนว่าเป็นนโยบายของรัฐบาลที่

จะกระจายงบประมาณเพื่อที่จะดำเนินโครงการต่างๆ ให้ชุมชนมีรายได้ คล้ายๆสมัย

ท่านเชาวลิต ที่มีการผันเงินลงหมู่บ้านลงสู่ชุมชน ก็ขอนำเรียนให้ที่ประชุมได้รับทราบ

ครับ

นายฉลาด สายแก้ว ถ้าไม่มีสมาชิกท่านใดซักถามเพิ่มเติมดังนั้นผมจะขอมติที่ประชุมนี้ว่า ท่านใด

ประธานสภาเทศบาล เห็นสมควรให้ความเห็นชอบรับโอนครุภัณฑ์เสียงตามสายพร้อมอุปกรณ์ที่อำเภอโป่ง

น้ำร้อนจะมอบให้เป็นทรัพย์สินของเทศบาลตำบลโป่งน้ำร้อนโปรดยกมือครับ

**มติที่ประชุม ที่ประชุมมีมติให้ความเห็นชอบ9เสียง รับโอนครุภัณฑ์เสียงตามสายพร้อมอุปกรณ์**

**ที่อำเภอโป่งน้ำร้อนจะมอบให้เป็นทรัพย์สินของเทศบาลตำบลโป่งน้ำร้อนโดยมีเงื่อนไขว่ารับเฉพาะ**

**1.ครุภัณฑ์นั้นต้องอยู่ในเขตพื้นที่ของเทศบาลตำบลโป่งน้ำร้อน**

**2.คณะกรรมการได้ตรวจสอบแล้วสามารถใช้งานได้และมีอยู่จริง**

**(นายฉลาด สายแก้ว ประธานสภาเทศบาล และนายสหชาติ เรี่ยมทอง สมาชิกสภาเทศบาล ไม่เห็นชอบ)**

นายฉลาด สายแก้ว ขอเชิญนายกเทศมนตรีตำบลโป่งน้ำร้อนได้นำเสนอรายละเอียดของโครงการประธานสภาเทศบาล ก่อสร้างของหน่วยงานที่จะมอบให้เป็นทรัพย์สินของเทศบาลให้ที่ประชุมรับทราบครับ

นายพินิจ เพชรน่าชม **สำนักงานทรัพยากรน้ำภาค 6**

นายกเทศมนตรี5.1.2 โครงการอนุรักษ์และฟื้นฟูแหล่งน้ำบ้านทับไทร หมู่ที่ 1 ตำบลทับไทร อำเภอ

โป่งน้ำร้อน จังหวัดจันทบุรี ขนาดกว้างก้นเฉลี่ย 32.00 เมตร ยาว 103.00

เมตร ความจุ 22,000.00ลูกบาศก์เมตร

5.1.3 โครงการอนุรักษ์และฟื้นฟูแหล่งน้ำบ้านพญากำพุช หมู่ที่ 2 ตำบล

โป่งน้ำร้อนจังหวัดจันทบุรี ขนาดกว้างก้นเฉลี่ย 22.00 เมตร ยาว 22.00

เมตร ความจุ 12,950.00ลูกบาศก์เมตร

นายฉลาด สายแก้ว ตามที่ท่านนายกเทศมนตรีตำบลโป่งน้ำร้อนได้นำเสนอรายละเอียดของประธานสภาเทศบาล โครงการที่สำนักงานทรัพยากรน้ำภาค 6 ที่จะมอบให้เทศบาลตำบลโป่งน้ำร้อน มี

สมาชิกท่านใดจะสอบถามเพิ่มเติมหรือไม่ครับ เชิญครับ

**- ไม่มีสมาชิกสอบถามเพิ่มเติม -**

ถ้าไม่มีสมาชิกท่านใดซักถามเพิ่มเติมดังนั้นผมจะขอมติที่ประชุมนี้ว่า ท่านใด

เห็นสมควรให้ความเห็นชอบรับโอนโครงการอนุรักษ์และฟื้นฟูแหล่งน้ำบ้านทับไทร หมู่ที่ 1 ตำบลทับไทร อำเภอโป่งน้ำร้อน จังหวัดจันทบุรี ขนาดกว้างก้นเฉลี่ย 32.00 เมตร ยาว 103.00เมตร ความจุ 22,000.00ลูกบาศก์เมตรและโครงการอนุรักษ์และฟื้นฟูแหล่งน้ำบ้านพญากำพุช หมู่ที่ 2 ตำบลโป่งน้ำร้อนจังหวัดจันทบุรี ขนาดกว้างก้นเฉลี่ย 22.00 เมตร ยาว 22.00เมตร ความจุ 12,950.00ลูกบาศก์เมตรที่สำนักงานทรัพยากรน้ำภาค 6เป็นทรัพย์สินของเทศบาลตำบลโป่งน้ำร้อนโปรดยกมือครับ

**มติที่ประชุม ที่ประชุมมีมติให้ความเห็นชอบ10เสียงให้ความเห็นชอบรับโอนโครงการอนุรักษ์**

**และฟื้นฟูแหล่งน้ำบ้านทับไทร หมู่ที่ 1 ตำบลทับไทร อำเภอโป่งน้ำร้อน จังหวัด**

**จันทบุรี ขนาดกว้างก้นเฉลี่ย 32.00 เมตร ยาว 103.00เมตร ความจุ 22,000.00ลูกบาศก์เมตรและโครงการอนุรักษ์และฟื้นฟูแหล่งน้ำบ้านพญากำพุช หมู่ที่ 2 ตำบลโป่งน้ำร้อน จังหวัดจันทบุรี ขนาดกว้างก้นเฉลี่ย 22.00 เมตร ยาว 22.00เมตร ความ12,950.00ลูกบาศก์เมตรที่สำนักงานทรัพยากรน้ำภาค6เป็นทรัพย์สินของเทศบาลตำบลโป่งน้ำร้อน(นายฉลาดสายแก้ว ประธานสภาเทศบาล งดออกเสียง)**

นายฉลาด สายแก้ว ขอเชิญนายกเทศมนตรีตำบลโป่งน้ำร้อนได้นำเสนอรายละเอียดของโครงการประธานสภาเทศบาล ก่อสร้างของหน่วยงานที่จะมอบให้เป็นทรัพย์สินของเทศบาลให้ที่ประชุมรับทราบครับ

นายพินิจ เพชรน่าชม **หน่วยพัฒนาการเคลื่อนที่ 14 สำนักงานพัฒนาภาค 1 หน่วยบัญชาการ**

นายกเทศมนตรี **ทหารพัฒนา**

5.1.4 โครงการก่อสร้างเส้นทางคมนาคม (ซ่อมผิวทางจราจร Cape Seal กว้าง

5.00เมตร ไม่มีไหล่ทาง ระยะทาง 1.115 กิโลเมตร)

5.1.5 โครงการก่อสร้างอาคารบริการน้ำดื่ม แบบ 4/1 หน่วยเฉพาะกิจนาวิโยธิน

จันทบุรี บ้านทับไทร หมู่ที่ 1 ตำบลทับไทร อำเภอโป่งน้ำร้อน จังหวัดจันทบุรี

5.1.6 โครงการก่อสร้างอาคารบริการน้ำดื่ม แบบ 4/1 ศูนย์ปฏิบัติการพิเศษที่61 บ้านทับไทร หมู่ที่ 1 ตำบลทับไทร อำเภอโป่งน้ำร้อน จังหวัดจันทบุรี

5.1.7 โครงการก่อสร้างอาคารบริการน้ำดื่ม แบบ 4/1 หน่วยเฉพาะกิจทหาร

พรานนาวิกโยธินบ้านทับไทร หมู่ที่ 1 ตำบลโป่งน้ำร้อน อำเภอโป่งน้ำร้อน จังหวัดจันทบุรี

นายฉลาด สายแก้ว ตามที่ท่านนายกเทศมนตรีตำบลโป่งน้ำร้อนได้นำเสนอรายละเอียดของ

ประธานสภาเทศบาล โครงการสิ่งก่อสร้างที่หน่วยพัฒนาการเคลื่อนที่ 14 สำนักงานพัฒนาภาค 1 หน่วย

บัญชาการทหารพัฒนาที่จะมอบให้เทศบาลตำบลโป่งน้ำร้อน มีสมาชิกท่านใดจะ

สอบถามเพิ่มเติมหรือไม่ครับ เชิญครับ

นายเศกสรรค์ แก้วเชื้อ เรียนท่านประธานสภา คณะผู้บริหาร และสมาชิกสภาเทศบาลทุกท่านครับ

เลขานุการสภา ตามที่หน่วยพัฒนาการเคลื่อนที่ 14 สำนักงานพัฒนาภาค 1 หน่วยบัญชาการทหาร

พัฒนาซึ่งเป็นเจ้าของงบประมาณที่นำมาดำเนินโครงการตามที่ท่านนายกได้นำชี้แจง

ไปแล้วนั้นผมขอตั้งข้อสังเกตว่าโครงการที่ 5.1.4โครงการก่อสร้างเส้นทางคมนาคม (ซ่อมผิวทางจราจร Cape Seal กว้าง 5.00เมตร ไม่มีไหล่ทาง ระยะทาง 1.115 กิโลเมตร) คือถนนสายคลองตานี ซึ่งถือว่าประชาชนได้ใช้ประโยชน์ร่วมกันแต่โครงการที่ 5.1.5,5.1.6และ5.1.7นั้นเป็นการก่อสร้างที่ใช้ในกิจการของทหารและ อยู่ในค่ายทหาร ซึ่งจริงๆแล้วตรงมอบให้แก่หน่วยทหารเพราะว่าหน่วยงานนั้นจะมีงบซ่อมแซมและตามหลักแล้วการมอบพัสดุที่หน่วยงานราชการดูแลอยู่แล้วก็จะขัดกับระเบียบ แต่เมื่อสร้างแล้วประชาชนได้ใช้ประโยชน์ร่วมกันก็สามารถที่จะมอบให้เราได้

ผมก็ขอตั้งข้อสังเกตไว้นะครับ แต่จะรับหรือไม่นั้นก็อยู่ที่สภาจะพิจารณาครับ

นายฉลาด สายแก้ว ในส่วนของโครงการที่5.1.5,5.1.6และ5.1.7นั้นก็เป็นการสร้างอาคาร

ประธานสภาเทศบาล สำหรับบริการน้ำดื่มให้กับหน่วยงานที่อยู่ในพื้นที่และประชาชนที่มาติดต่อราชการ

เช่นศูนย์ปฏิบัติการพิเศษที่61ก็จะมีประชาชนที่ไปพบหมอฟัน หรือเรื่องของการ

เจ็บป่วยก็ได้ใช้บริการเป็นจุดรวม ส่วนของหน่วยหน่วยเฉพาะกิจนาวิโยธินก็

เช่นเดียวกันก็จะมีประชาชนที่ไปติดต่อทำบัตรเข้าออก ผ่านแดน หรือส่งสินค้าที่ไป

นั่งรอรับบริการก็จะได้ใช้บริการในส่วนนั้น ก็จะมองได้ 2 ด้านทั้งหน่วยราชการเองก็

ได้ใช้ประชาชนก็ได้ใช้ครับ มีสมาชิกท่านใดจะสอบถามเพิ่มเติมอีกหรือไม่ครับ

นายสหชาติ เรี่ยมทอง เรียนท่านประธานสภา ผมอยากจะสอบถามว่าโครงการต่างๆนี้เข้ามาได้

สมาชิกสภาเทศบาล อย่างไร สมาชิกยังไม่เห็นทราบเรื่องเลย

นายพินิจ เพชรน่าชม เรียนท่านประธานสภาและสมาชิกทุกท่านครับ ผมขอชี้แจงเกี่ยวกับโครงการ

นายกเทศมนตรี ก่อสร้างถนน ซึ่งที่จริงเทศบาลก็จะตั้งงบสำหรับซ่อมถนนเส้นนี้อยู่แล้วซึ่งต้องใช้

งบประมาณหลายล้านพอดีว่ามีหน่วยงานทหารได้เข้ามาประสานว่ามีโครงการไหนที่จะให้ทางทหารของบประมาณให้หรือไม่ ผมก็เลยเสนอโครงการนี้ไปทางหน่วยพัฒนาการเคลื่อนที่ก็ได้มาดำเนินการก่อสร้างให้ทำให้เราประหยัดงบของเราด้วย

ก็จะมีเรื่องขุดลอกคลองที่ได้ดำเนินการไปแล้ว สำหรับเรื่องอาคารน้ำดื่มที่มีเครื่องกรองน้ำซึ่งเป็นน้ำที่ผ่านเครื่องกรองที่สามารถใช้ดื่มได้เลยเขาก็ถามว่าจะดำเนินการตรงไหนบ้าง ซึ่งที่จะใช้บริการตามหน่วยงานผมก็เสนอไป ทั้งหมดก็จะผ่านเทศบาลก่อนดำเนินการครับ

นายสมชาย เจริญสุข เรียนท่านประธานสภา และสมาชิกทุกท่านครับ ผมอยากเสนอว่าก่อนที่

สมาชิกสภาเทศบาล นำเรื่องเข้าประชุมสภาก็อยากให้ได้มาคุยในรายละเอียดกันก่อน เพื่อเป็นข้อมูลใน

การติดสินใจ

นายฉลาด สายแก้ว เรียนสมาชิกทุกท่านครับในส่วนโครงการที่ใช้งบของเทศบาลนั้นสมาชิกทุก

ประธานสภาเทศบาล ท่านต้องรับทราบอยู่แล้ว นอกจากงบประมาณที่จัดซื้อจัดจ้างที่ต่ำกว่าที่ระเบียบ

กำหนด ท่านนายกก็สามารถดำเนินการได้เลย แต่ถ้าหน่วยงานอื่นนำงบประมาณมา

ดำเนินโครงการให้เราก็ติดต่อฝ่ายบริหารตัดสินใจว่าจะรับหรือไม่เพราะไม่ได้ใช้

งบประมาณของเราก็ไม่จำเป็นต้องให้สมาชิกอนุมัติ ท่านจะอนุมัติหรือไม่ ไม่มีผล

เพราะว่าหน่วยงานที่จะมาดำเนินการมีงบประมาณอยู่แล้วอยู่ที่ว่าผู้บริหารจะรับ

หรือไม่ แต่ถ้าเป็นการรับโอนอย่างไรก็ต้องเข้าที่ประชุมสภาเราจะรับหรือไม่ก็เป็น

หน้าที่ของสภาในการตัดสินใจ ก็ขอนำเรียนให้สมาชิกรับทราบครับถ้าไม่มีสมาชิกท่าน

ใดซักถามเพิ่มเติมดังนั้นผมจะขอมติที่ประชุมนี้ว่า ท่านใดเห็นสมควรให้ความเห็นชอบ

รับโอนโครงการก่อสร้างเส้นทางคมนาคม (ซ่อมผิวทางจราจร Cape Seal กว้าง 5.00เมตร ไม่มีไหล่ทาง ระยะทาง 1.115 กิโลเมตร),โครงการก่อสร้างอาคารบริการน้ำดื่ม แบบ 4/1 หน่วยเฉพาะกิจนาวิโยธินจันทบุรี บ้านทับไทร หมู่ที่ 1 ตำบลทับไทรอำเภอโป่งน้ำร้อน จังหวัดจันทบุรี,โครงการก่อสร้างอาคารบริการน้ำดื่ม แบบ 4/1 ศูนย์ปฏิบัติการพิเศษที่61 บ้านทับไทร หมู่ที่ 1 ตำบลทับไทร อำเภอโป่งน้ำร้อน จังหวัด จันทบุรีและโครงการก่อสร้างอาคารบริการน้ำดื่ม แบบ 4/1 หน่วยเฉพาะกิจทหารพรานนาวิกโยธินบ้านทับไทร หมู่ที่ 1 ตำบลโป่งน้ำร้อน อำเภอโป่งน้ำร้อน จังหวัดจันทบุรี

**มติที่ประชุม ที่ประชุมมีมติให้ความเห็นชอบ 8 เสียงให้ความเห็นชอบรับโอนโครงการอนุรักษ์**

**และฟื้นฟูแหล่งน้ำบ้านทับไทร หมู่ที่ 1 ตำบลทับไทร อำเภอโป่งน้ำร้อน จังหวัด**

**จันทบุรี ขนาดกว้างก้นเฉลี่ย 32.00 เมตร ยาว 103.00เมตร ความจุ**

**22,000.00ลูกบาศก์เมตรและโครงการอนุรักษ์และฟื้นฟูแหล่งน้ำบ้านพญากำพุช**

**หมู่ที่ 2 ตำบลโป่งน้ำร้อน จังหวัดจันทบุรี ขนาดกว้างก้นเฉลี่ย 22.00 เมตร ยาว**

**22.00เมตร ความ12,950.00ลูกบาศก์เมตรที่สำนักงานทรัพยากรน้ำภาค6เป็นทรัพย์สินของเทศบาลตำบลโป่งน้ำร้อน (นายฉลาด สายแก้ว ประธานสภา**

**เทศบาล งดออกเสียง นายสหชาติ เรี่ยมทองและนายสมชายเจริญสุข สมาชิกสภา**

**เทศบาล ไม่เห็นชอบ)**

**ระเบียบวาระที่6 เรื่อง อื่น ๆ**

นายฉลาด สายแก้ว มีสมาชิกท่านใดจะเสนอเรื่องอื่น ๆ ต่อที่ประชุมหรือไม่

ประธานสภาเทศบาล

**คณะผู้บริหาร คณะผู้บริหารนำเสนอผลการปฏิบัติงาน รวมทั้งปัญหาและอุปสรรคต่างๆ**

**ในการดำเนินงาน สมาชิกสอบถามการดำเนินงาน และคณะผู้บริหารตอบข้อซักถามต่างๆของสมาชิกสภาเทศบาล**

**มติที่ประชุม สมาชิกรับทราบรายงานผลการดำเนินงานของคณะผู้บริหาร**

เมื่อไม่มีสมาชิกท่านใดเสนอญัตติอื่นใดต่อสภาฯ อีก ประกอบกับหมดระเบียบวาระการประชุมแล้ว ผมขอขอบคุณท่านสมาชิก และผู้เข้าร่วมประชุมทุกท่านที่เข้าร่วมประชุมโดยพร้อมเพรียงกัน และผมขอปิดการประชุม

**เลิกประชุม** **เวลา 12.00 น.**

ลงชื่อ เลขานุการสภาเทศบาล

(นายเศกสรรค์ แก้วเชื้อ)

ปลัดเทศบาลตำบลโป่งน้ำร้อน

คณะกรรมการตรวจรายงานการประชุมได้ร่วมกันตรวจรายงานการประชุมครั้งนี้ เมื่อวันที่ 9 ธันวาคม 2562 เห็นว่าถูกต้องเรียบร้อย

ลงชื่อ ประธานกรรมการ

นายสหชาติ เรี่ยมทอง

ลงชื่อ กรรมการ

นายไพบูลย์ เมทา

ลงชื่อ กรรมการและเลขานุการ

นายสมพงษ์ศรีหนูขำ

สภาเทศบาลตำบลโป่งน้ำร้อน ได้มีมติรับรองรายงานการประชุมสภาเทศบาลตำบลโป่งน้ำร้อนสมัยสามัญ สมัยที่ 4 วันที่ 29 พฤศจิกายน 2562

เมื่อวันที่ 20 กุมภาพันธ์ 2563

ลงชื่อ ประธานสภาเทศบาล

นายฉลาด สายแก้ว